Supplicat humiliter sanctitati vestre devotus illius orator Johannes Petri, clericus Aboensis dioecesis, quatenus sibi specialem gratiam facientes de parrochiali ecclesia Sorhurde (= Sorunda) Stregnensis vel alterius dioecesis in regno Svetie, cujus fructus etc. quatuor marcharum argenti puri secundum communem extimationem valorem annuum non excedunt, vacante per obitum quondam Laurentii Johannis, ipsius ecclesie dum viveret ultimi rectoris et possessoris, apud sedem apostolicam defuncti, sive ut premittitur sive alias quovismodo aut ex alterius cujuscumque persona seu per liberam dicti Laurentii aut alterius in Romana curia vel extra eam etiam coram notario publico et testibus sponte factam resignationem aut constitutionem Execrabilis vel c. De multa vacet, etiam si devolutione affecta, litigiosa specialiter vel generaliter reservata etiam apud sedem seu inter quoscumque litigiosa, cujus litis status etc. existat, eidem oratori misericorditer providere seu provideri mandare dignemini de gratia speciali, in contrarium facientibus non obstantibus quibuscumque cum clausulis necessariis et oportunis, et quatenus dictum beneficium sit de jure patronatus laycorum nobilium in totum derogare placeat attenta vacatione apud sedem. Fiat ut petitur. I. Et cum absolutione a censuris ad effectum presentium; et quod obstantie oratoris ac verus et ultimus dicte parrochialis ecclesie vacationis modus, etiam si ex illo quevis generales reservationes etiam in corpore juris clause resultent, habeantur pro expressis seu exprimi possint; et cum clausula generalem reservationem importante etiam apud sedem qualiscumque sit etiam dispositione vel conditionaliter in litteris exprimenda; et quod littere in forma nove provisionis perinde etiam valere et in eventum litis gratie surrogationis si neutri si nulli si alteri aut alias ut utilius fuerit cum gratificatione opportuna pro oratore, quatenus illi locus sit latissime extendenda; et quod qualitatis situatus beneficii et dioecesis in regno Swetie predicto omniumque premissorum et circa ea necessariorum ac fructuum augendo vel minuendo usque ad verum valorem, regula non obstante ac invocationis ac annexorum nominis ac cognominis defuncti verior et major expressio fieri possit in litteris; et quatenus dictum beneficium sit de jure patronatus laycorum nobilium, cui attenta vacatione apud sedem in totum derogare placeat. Fiat. I. Dat. civitatis Vetule Viterbiensis dioecesis tertio decimo kalend. novembris anno secundo.